Neuvoston asetus (EY) N:o 822/2004, annettu 26 päivänä huhtikuuta 2004, lopullisen tasoitustullin käyttöönotosta muun muassa Thaimaasta peräisin olevan tietynlaisen polyeteenitereftalaatin tuonnissa annetun asetuksen (EY) N:o 2603/2000 muuttamisesta



Virallinen lehti nro L 127 , 29/04/2004 s. 0003 - 0006



Neuvoston asetus (EY) N:o 822/2004, annettu 26 päivänä huhtikuuta 2004, lopullisen tasoitustullin käyttöönotosta muun muassa Thaimaasta peräisin olevan tietynlaisen polyeteenitereftalaatin tuonnissa annetun asetuksen (EY) N:o 2603/2000 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97(1), jäljempänä "perusasetus", ja erityisesti sen 20 artiklan, ottaa huomioon komission ehdotuksen, jonka se on tehnyt neuvoa-antavaa komiteaa kuultuaan, sekä katsoo seuraavaa: A. VOIMASSA OLEVAT TOIMENPITEET (1) Tällä hetkellä voimassa oleva toimenpide on asetuksella (EY) N:o 2603/2000(2) käyttöön otettu lopullinen tasoitustulli, jota sovelletaan Thaimaasta peräisin olevan tietynlaisen polyeteenitereftalaatin, jäljempänä "tarkasteltavana oleva tuote", yhteisöön suuntautuvaan tuontiin tonnikohtaisena erityismääränä, joka on 49,1 euroa tonnilta. (2) Tässä yhteydessä on syytä huomata, että samaan tuontiin sovelletaan lisäksi asetuksella (EY) N:o 2604/2000(3) käyttöön otettua lopullista polkumyyntitullia, jonka määrä on 83,2 euroa tonnilta. B. TÄMÄ TUTKIMUS 1. Tarkastelupyyntö (3) Komissio on toimenpiteen käyttöönoton jälkeen saanut thaimaalaiselta tuottajalta Indo Pet (Thailand) Ltd:ltä, jäljempänä "Indo Pet -yritys", pyynnön asetukseen (EY) N:o 2603/2000 liittyvän tarkastelun vireillepanosta perusasetuksen 20 artiklan nojalla. Asianomainen yritys ilmoitti, että muista syistä kuin komission kanssa yhteistyöstä kieltäytymisen johdosta sitä ei ollut tutkittu yksilöllisesti alkuperäisenä tutkimusajanjaksona (1 päivän lokakuuta 1998 ja 30 päivän syyskuuta 1999 välisenä aikana). (4) Komissio sai samaan aikaan samalta thaimaalaiselta tuottajalta pyynnön panna vireille asetukseen (EY) N:o 2604/2000 liittyvä uuden viejän tarkastelu. Tästä rinnakkaisesta menettelystä annetaan erillinen neuvoston asetus. 2. Nopeutetun tarkastelun vireillepano (5) Komissio tutki asianomaisen thaimaalaisen vientiä harjoittavan tuottajan esittämän näytön ja piti sitä riittävänä nopeutetun tarkastelun vireille panemiseksi perusasetuksen 20 artiklan mukaisesti. Kuultuaan neuvoa-antavaa komiteaa ja annettuaan asianomaiselle yhteisön tuotannonalalle tilaisuuden esittää huomautuksia komissio pani Euroopan unionin virallisessa lehdessä julkaistulla ilmoituksella(4) vireille asetukseen (EY) N:o 2603/2000 liittyvän tarkastelun asianomaisen yrityksen osalta ja aloitti asiaa koskevat tutkimukset. 3. Tarkasteltavana oleva tuote (6) Tämän tarkastelun kohteena oleva tuote on sama kuin alkuperäisessä tutkimuksessa eli polyeteenitereftalaatti (PET), jonka viskositeettiluku on DIN-standardin (Deutsche Industrienorm) 53728 mukaisesti vähintään 78 ml/g. Tuote luokitellaan tällä hetkellä CN-koodiin 3907 60 20. 4. Asianomaiset osapuolet (7) Komissio ilmoitti tarkastelun vireillepanosta virallisesti asianomaiselle yritykselle ja viejämaan edustajille. Lisäksi se antoi muille osapuolille, joita asia suoraan koski, tilaisuuden esittää näkökantansa kirjallisesti ja pyytää tulla kuulluiksi. Tällaisia pyyntöjä ei kuitenkaan ole saatu. (8) Komissio myös lähetti kyselylomakkeen Thaimaan hallitukselle ja asianomaiselle yritykselle ja sai vastauksen asetetussa määräajassa. Komissio hankki ja tarkisti kaikki tuen määrittämisen kannalta tarpeellisina pitämänsä tiedot ja teki tarkastuskäynnin asianomaisen yrityksen toimitiloihin. 5. Tutkimusajanjakso (9) Tukia koskeva tutkimus käsitti 1 päivän tammikuuta 2002 ja 31 päivän maaliskuuta 2003 välisen ajanjakson, jäljempänä "tutkimusajanjakso". 6. Menetelmät (10) Tutkimuksessa käytettiin samoja menetelmiä kuin alkuperäisessä tutkimuksessa. C. TARKASTELUN LAAJUUS (11) Koska vahinkoa koskevien päätelmien tarkastelua ei pyydetty tätä tutkimusta koskevassa pyynnössä, tarkastelu rajoittui Indo Pet -yritykselle myönnettyihin tukiin. (12) Komissio tutki samat tukijärjestelmät kuin alkuperäisessä tutkimuksessa. Se tutki myös, oliko uusi viejä käyttänyt tukijärjestelmiä, joita alkuperäisessä valituksessa väitettiin myönnetyn, mutta joita ei ollut havaittu käytetyn alkuperäisen tutkimusajanjakson aikana. (13) Lopuksi selvitettiin, olivatko uudet viejät hyödyntäneet alkuperäisen tutkimusajanjakson jälkeen käyttöön otettuja tukijärjestelmiä tai saaneet tapauskohtaisia tukia kyseisen ajankohdan jälkeen. D. TUTKIMUKSEN TULOKSET 1. Uuden viejän kelpoisuus (14) Tutkimus osoitti, että asianomaista yritystä ei ollut tutkittu yksilöllisesti alkuperäisen tutkimuksen aikana muista syistä kuin komission kanssa yhteistyöstä kieltäytymisen johdosta. (15) Tämän perusteella vahvistetaan, että asianomaista yritystä olisi pidettävä perusasetuksen 20 artiklan mukaisena uutena viejänä, joten sille olisi määriteltävä yksilöllinen tuen määrä. 2. Tuet (16) Alkuperäinen tutkimus osoitti, että seuraavat investointien edistämistä koskevan säädöksen, jäljempänä "IPA-säädös", mukaiset tukijärjestelmät, joista pyynnön esittäjä saattoi mahdollisesti hyötyä, olivat perusasetuksen(5) 3 artiklan 2 kohdan a ja b alakohdan tarkoittamassa merkityksessä erityisiä ja siten tasoitustullin käyttöönoton mahdollistavia: - vapautus tai tullinalennus koneiden tuonnissa kannettavien tullien osalta, - vapautus yhtiöverosta, - erityisillä investointitukialueilla sijaitseville yrityksille tiettyjen kustannusten kaksinkertaisen vähennyksen muodossa myönnettävät lisäkannusteet, - raaka-aineiden ja perusainesten vapauttaminen tuontitulleista. (17) Tästä tutkimuksesta kävi ilmi, että alkuperäisen tutkimusajanjakson jälkeen ei ollut tapahtunut mitään sellaista, joka muuttaisi sitä päätelmää, että edellä mainitut järjestelmät mahdollistavat yhä tasoitustullin käyttöönoton. Tutkimuksessa ei tullut myöskään esille, että yritys olisi hyötynyt muista kuin edellä mainituista tukijärjestelmistä. Vapautus tai tullinalennus koneiden tuonnissa kannettavien tullien osalta (18) IPA-säädöksen 28 jakson perusteella voidaan myöntää vapautus tulleista koneiden tuonnissa edellyttäen, että kyseisiä koneita ei tuoteta tai koota Thaimaassa ja että niitä käytetään kyseisessä säädöksessä määritellyissä tuetuissa toimissa. IPA-säädöksen 29 jakson nojalla koneiden tuonnissa voi saada 50 prosentin alennuksen tulleista. (19) Viejän saama etu olisi laskettava tuotantohyödykkeistä kantamatta jääneiden tuontitullien määrän perusteella perusasetuksen 7 artiklan 3 kohdan mukaisesti jakamalla kyseinen määrä sellaiselle ajanjaksolle, joka vastaa kyseisten tuotantohyödykkeiden tavanomaista poistoaikaa tarkasteltavana olevan tuotteen tuotannonalalla. (20) Tällä perusteella Indo Pet -yrityksen saama etu on alle 0,1 prosenttia, jota pidetään suuruudeltaan vähäisenä. Vapautus yhtiöverosta ja erityisillä investointitukialueilla sijaitseville yrityksille myönnettävät lisäkannusteet (21) Nämä kaksi tasoitustullin käyttöönoton mahdollistavaa järjestelmää on määritelty IPA-säädöksen 31 jaksossa ja 35 jakson 3 kohdassa. (22) IPA-säädöksen 31 jakson nojalla voidaan myöntää 3-8 vuoden pituisia vapautuksia yhtiöverosta investointien sijainnista riippuen. Eri maantieteellisillä alueilla (IPA-säädöksessä määritellyt alueet 1-3) sovelletaan erilaisia tukikelpoisuusperusteita. Alueella 3 sijaitsevalle Indo Pet -yritykselle on myönnetty 8 vuoden vapautus yhtiöverosta IPA-säädöksen 31 jakson nojalla. Yritykselle myönnettiin vielä lisäkannusteita mainitun säädöksen 35 jakson 3 kohdassa säädetyn kuljetus-, sähkö- ja vesikustannuksista myönnettävän kaksinkertaisen vähennyksen muodossa. (23) Yrityksen verovapautuksista ja veronalennuksista saama etu lasketaan sen veromäärän perusteella, joka tukea saavan yrityksen olisi ollut maksettava tutkimusajanjakson aikana, jos se ei olisi voinut hyötyä tukijärjestelmästä. Tarkasteltavana olevassa tapauksessa tutkimusajanjakson aikana normaalisti maksettava veron määrä on verovuonna 2002 maksettavaksi langennut vero (paikan päällä tehdyssä tarkastuksessa ei ollut saatavilla tietoja verovuoden 2003 ensimmäistä neljännestä koskevista maksettavista veroista), joka on syntynyt suhteessa vuonna 2001 kertyneeseen tuloon. Tällä perusteella voitiin IPA-säädöksen 35 jakson 3 kohdan säännöksiin viitaten vahvistaa, että asianomainen yritys kompensoi huomattavan osan verollisesta tuotostaan, josta jäljelle jäänyt osa oli saman säädöksen 31 jakson nojalla kokonaan vapautettu yhtiöverosta. Yritykselle annettu etu koostuu siten siitä yritysveron määrästä, jota yrityksen ei tarvinnut maksaa tutkimusajanjakson aikana, koska se käytti hyväkseen kyseistä kahta tasoitustullin käyttöönoton mahdollistavaa järjestelmää. (24) Kahden edellä mainitun järjestelmän kautta saatua tukea ei ollut myönnetty suhteessa valmistettuihin, tuotettuihin, vietyihin tai kuljetettuihin määriin. Näin ollen tasoitustullin käyttöönoton mahdollistavan tuen määrä määriteltiin perusasetuksen 7 artiklan 2 kohdan mukaisesti jakamalla johdanto-osan 23 kappaleessa esitetty tuen kokonaisarvo yrityksen tutkimusajanjakson kokonaismyynnille (tässä tapauksessa vuotuistettu). (25) Tällä perusteella Indo Pet -yrityksen saama etu oli 2,6 prosenttia. Raaka-aineiden ja perusainesten vapauttaminen tuontitulleista (26) IP-säädöksen 36 jakson 1 kohdassa säädetään oikeusperusta sellaisten raaka-aineiden ja perusainesten vapauttamiselle tuontitulleista, jotka tuodaan käytettäviksi erityisesti vientiin tarkoitettujen tuotteiden tai hyödykkeiden tuotannossa, yhdistämisessä tai kokoamisessa. (27) Tässä tapauksessa todettiin, että vapautus tuontitullista ei johtanut liialliseen tuontitullien peruuttamiseen asianomaisen viejän osalta. Sen vuoksi katsotaan, että perusasetuksen 2 artiklan mukaista tukea ei ole myönnetty, eikä järjestelmää ole tarpeen arvioida enempää, koska vientiä harjoittava tuottaja ei saanut etua. E. TASOITUSTULLIN KÄYTTÖÖNOTON MAHDOLLISTAVIEN TUKIEN MÄÄRÄ (28) Edellä esitetyt eri tukijärjestelmiä koskevat lopulliset päätelmät huomioon ottaen tasoitustullin käyttöönoton mahdollistavan tuen määräksi vahvistetaan tutkitun vientiä harjoittavan tuottajan osalta seuraava: >TAULUKON PAIKKA> F. TARKASTELUN KOHTEENA OLEVIEN TOIMENPITEIDEN MUUTTAMINEN (29) Edellä esitetyn perusteella katsotaan, että lopullinen tasoitustulli olisi otettava käyttöön todetun tukimarginaalin suuruisena. Perusasetuksen 15 artiklan 1 kohdan mukaan tämä tasoitustulli ei kuitenkaan saa olla suurempi kuin Thaimaalle alkuperäisen polkumyyntitutkimuksen aikana asetuksella (EY) N:o 2603/2000 vahvistettu koko maata koskeva vahinkomarginaali. (30) Alkuperäisessä tutkimuksessa katsottiin, että oli aiheellista ottaa tullit käyttöön tonnikohtaisesti kannettavina erityismäärinä, koska PET:n hinnat voivat vaihdella raakaöljyn hintojen mukaan ja vaikuttaa siten merkittävästi tullin tasoon. Samaa menetelmää olisi sovellettava tässä tutkimuksessa. Kyseisen määrän olisi perustuttava tasoitustullien soveltamiseen CIF-vientihintoihin. (31) Asianomaiselle vientiä harjoittavalle tuottajalle saatiin näin tasoitustulli, jonka määrä on 23,9 euroa tonnilta. G. TOIMENPITEISTÄ ILMOITTAMINEN JA NIIDEN VOIMASSAOLOAIKA (32) Asianomaiselle yritykselle ja kaikille muille asianomaisille osapuolille ilmoitettiin ne tosiasiat ja huomiot, joiden perusteella aiottiin ottaa käyttöön muutettu lopullinen tasoitustulli asianomaisen yrityksen tuonnissa. (33) Tämä tarkastelu ei muuta sitä päivämäärää, jona asetuksen (EY) N:o 2603/2000 voimassaolo päättyy perusasetuksen 18 artiklan 1 kohdan mukaisesti. (34) Asetus (EY) N:o 2603/2000 olisi siksi muutettava tätä vastaavasti, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 2603/2000 1 artiklan 3 kohdassa oleva taulukko lisäämällä siihen teksti seuraavasti: ">TAULUKON PAIKKA>" 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 26 päivänä huhtikuuta 2004. Neuvoston puolesta Puheenjohtaja B. Cowen (1) EYVL L 288, 21.10.1997, s. 1, asetus sellaisena kuin se on viimeksi muutettuna asetuksella (EY) N:o 461/2004 (EUVL L 77, 13.3.2004, s. 12). (2) EYVL L 301, 30.11.2000, s. 1. (3) EYVL L 301, 30.11.2000, s. 21, asetus sellaisena kuin se on viimeksi muutettuna asetuksella (EY) N:o 823/2004 (ks. tämän virallisen lehden s. 7). (4) EUVL C 170, 19.7.2003, s. 2. (5) Komission asetus (EY) N:o 1741/2000, annettu 3 päivänä elokuuta 2002, väliaikaisen tasoitustullin käyttöönotosta Intiasta, Malesiasta, Taiwanista ja Thaimaasta peräisin olevan polyeteenitereftalaatin (PET) tuonnissa (EYVL L 199, 5.8.2000, s. 6), johdanto-osan 181-201 kappale.